CELEX: 32021R2264
Language: da
Date: 2021-12-17 00:00:00
Title: Kommissionens gennemførelsesforordning (EU) 2021/2264 af 17. december 2021 om ændring af forordning (EØF) nr. 3649/92 for så vidt angår de generelle bemærkninger i det forenklede ledsagedokument for certificerede og selvcertificerede små uafhængige producenter af alkoholholdige drikkevarer

20.12.2021   
               
               
                  DA
               
               
                  Den Europæiske Unions Tidende
               
               
                  L 455/22
               
            
         KOMMISSIONENS GENNEMFØRELSESFORORDNING (EU) 2021/2264
         af 17. december 2021
         om ændring af forordning (EØF) nr. 3649/92 for så vidt angår de generelle bemærkninger i det forenklede ledsagedokument for certificerede og selvcertificerede små uafhængige producenter af alkoholholdige drikkevarer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF (1), særlig artikel 34, stk. 1, andet afsnit, og
         ud fra følgende betragtninger:
         
                     (1)
                  
                  
                     I Kommissionens gennemførelsesforordning (EU) 2021/2266 (2) fastsættes formatet for den attest, der er omhandlet i artikel 23a, stk. 1, i Rådets direktiv 92/83/EØF (3), og som medlemsstaterne skal udstede til små uafhængige producenter af alkoholholdige drikkevarer. I nævnte forordning fastsættes også de henvisninger, som disse producenter skal lave i det administrative dokument for bevægelser af alkoholholdige drikkevarer i henhold til kapitel IV og V i direktiv 2008/118/EF.
                  
               
                     (2)
                  
                  
                     I Kommissionens forordning (EØF) nr. 3649/92 (4) fastsættes indholdet af det forenklede ledsagedokument med henblik på bevægelse af punktafgiftspligtige varer, der er overgået til forbrug i afgangsmedlemsstaten.
                  
               
                     (3)
                  
                  
                     For at omfatte certificerede og selvcertificerede små uafhængige producenter er det nødvendigt at ændre rubrik 14 og de generelle bemærkninger hertil i det forenklede ledsagedokument med henblik på bevægelse af alkoholholdige drikkevarer, der er overgået til forbrug.
                  
               
                     (4)
                  
                  
                     Forordning (EØF) nr. 3649/92 bør derfor ændres.
                  
               
                     (5)
                  
                  
                     Anvendelsen af denne forordning bør udskydes til den 1. januar 2022 for at tilpasse den til anvendelsen af nationale foranstaltninger, der er vedtaget til gennemførelsen af Rådets direktiv (EU) 2020/1151 (5).
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Punktafgiftsudvalget —
                  
               VEDTAGET DENNE FORORDNING:
         
            Artikel 1
            I bilaget til forordning (EØF) nr. 3649/92 foretages følgende ændringer:
            
                        1)
                     
                     
                        Rubrik 14 i det forenklede ledsagedokument affattes således:
                        »14 Certifikater (visse vine og former for spiritus, små uafhængige producenter af alkoholholdige drikkevarer)«.
                     
                  
                        2)
                     
                     
                        Punkt 3 i rubrik 14 i afsnit »2. Rubrikker« i de generelle bemærkninger (»Vejledning«) affattes således:
                        
                                    »3.
                                 
                                 
                                    Hvad angår alkoholholdige drikkevarer fremstillet af små selvstændige producenter tilføjes oplysningen i overensstemmelse med artikel 6 i Kommissionens gennemførelsesforordning (EU) 2021/2266 (*1), hvis det er hensigten at stille krav om en reduceret punktafgiftssats i bestemmelsesmedlemsstaten.
                                 
                              
                           (*1)  Kommissionens gennemførelsesforordning (EU) 2021/2266 af 17. december 2021 om regler for anvendelsen af Rådets direktiv 92/83/EØF for så vidt angår certificering og selvcertificering af små uafhængige producenter af alkoholholdige drikkevarer med henblik på punktafgifter (EUT455 af […], s. …).«"
                        
                     
                  
                        3)
                     
                     
                        Punkt 4 i rubrik 14 i afsnit »2. Rubrikker« i de generelle bemærkninger (»Vejledning«) udgår.
                     
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. januar 2022.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 9 af 14.1.2009, s. 12.
         
            (2)  Kommissionens gennemførelsesforordning (EU) 2021/2266 af 17. december 2021 om regler for anvendelsen af Rådets direktiv 92/83/EØF for så vidt angår certificering og selvcertificering af små uafhængige producenter af alkoholholdige drikkevarer med henblik på punktafgifter (se side 26 i denne EUT).
         
            (3)  Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (EFT L 316 af 31.10.1992, s. 21).
         
            (4)  Kommissionens forordning (EØF) nr. 3649/92 af 17. december 1992 om et forenklet ledsagedokument med henblik på omsætning inden for Fællesskabet af punktafgiftspligtige varer der er overgået til forbrug i afgangsmedlemsstaten (EFT L 369 af 18.12.1992, s. 17).
         
            (5)  Rådets direktiv (EU) 2020/1151 af 29. juli 2020 om ændring af direktiv 92/83/EØF om harmonisering af punktafgiftsstrukturen for alkohol og alkoholholdige drikkevarer (EUT L 256 af 5.8.2020, s. 1).